
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № ……………………/………………….2025 г.

ДО 

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Отдаване под наем на част от недвижим имот – публична общинска собственост: помещение, разположено на първи етаж в сграда “Плувен басейн”,  ул. „Ерма“, гр. Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

По силата на акт № ****/11.11.2015 г. за публична общинска собственост, Община Златоград е собственик на триетажна сграда с идентификатор 31111.33.165.1 със ЗП 154 кв. м. (сто петдесет и четири квадратни метра) - спортна сграда, база (сграда “Плувен басейн”,  ул. „Ерма“, гр. Златоград), построена в ПИ с идентификатор 31111.33.165 по КК на гр. Златоград, целият с площ 6 338 кв. м. (шест хиляди триста тридесет и осем квадратни метра), за който имот се отрежда УПИ V-33.165 – за плувен комплекс, кв. 86 по ПУП на гр. Златоград.
С Договор № 124/12.06.2015 г. помещение с площ от 14 кв. м., разположено на  първи етаж в горепосочената сграда, бе предоставено под наем на И. Ч., с предназначение за бръснарски услуги, за срок от 10 години. Срокът на договора е изтекъл на 11.06.2025 г. 

Според чл. 14, ал. 7 от Закона за общинската собственост и чл. 16, ал. 1 и 2 от действаща Наредба № 2 за реда за придобиване, управление и разпореждане с общинско имущество на общински съвет Златоград, свободните имоти или части от тях – публична общинска собственост, могат да се отдават под наем, след решение на общински съвет, за срок до 10 години и след провеждане на публичен търг или публично оповестен конкурс. 

Съгласно, чл. 14, ал. 8 от Закона за общинската собственост, наемните цени се определят от общинския съвет.

В Тарифата за базисни наемни цени, за кв. м., на общински  имоти към Наредба № 2 за реда за придобиване, управление и разпореждане с общинско имущество на Общински съвет Златоград е определена базисна цена за отдаване под наем на помещения в масивни сгради във II зона в гр. Златоград, за битови услуги, в размер на 0,79 лв. за 1 кв. м., без вкл. ДДС.
Отдаване под наем на помещението е включено в Годишната програма за управление и разпореждане с имотите-общинска собственост за 2025 година, приета с Решение № И 407/20.05.2025 г. на Общински съвет Златоград, като имот, който Община Златоград има намерение да предостави под наем. 
С настоящата докладна записка правя предложение за откриване на  процедура за провеждане на публично оповестен търг за отдаване под наем на част от имот – публична общинска собственост: помещение с площ от 14 кв. м., разположено на  първи етаж от триетажна сграда с идентификатор 31111.33.165.1 със ЗП 154 кв. м. (сто петдесет и четири квадратни метра) - спортна сграда, база (сграда “Плувен басейн”,  ул. „Ерма“, гр. Златоград), построена в ПИ с идентификатор 31111.33.165 по КК на гр. Златоград, целият с площ 6 338 кв. м. (шест хиляди триста тридесет и осем квадратни метра), за който имот се отрежда УПИ V-33.165 – за плувен комплекс, кв. 86 по ПУП на гр. Златоград, по реда на чл. 16 от Наредба № 2 за реда за придобиване, управление и разпореждане с общинско имущество на ОбС Златоград. 

Във връзка с гореизложеното, предлагам следния проект за  

Р Е Ш Е Н И Е

Общински съвет Златоград на основание чл. 14, ал. 7 и ал. 8 от Закона за  общинската собственост и чл. 16 от Наредба  № 2 за реда  за придобиване,  управление  и разпореждане  с общинско имущество на Общински съвет Златоград,

                                                             РЕШИ:

1. Открива процедура по провеждане на публично оповестен търг с явно наддаване за отдаване под наем на част от недвижим имот - публична общинска собственост: помещение с площ от 14 кв. м., разположено на  първи етаж от триетажна сграда с идентификатор 31111.33.165.1 със ЗП 154 кв. м. (сто петдесет и четири квадратни метра) - спортна сграда, база (сграда “Плувен басейн”,  ул. „Ерма“, гр. Златоград), построена в ПИ с идентификатор 31111.33.165 по КК на гр. Златоград, целият с площ 6 338 кв. м. (шест хиляди триста тридесет и осем квадратни метра), за който имот се отрежда УПИ V-33.165 – за плувен комплекс, кв. 86 по ПУП на гр. Златоград, по акт № ****/**.**.2015 г. за публична общинска собственост, вписан в Служба по вписванията гр. Златоград с вх. Рег. № ****/**.**.2015 г., том ** – *, партида ****, ***, ****,  при следните тръжни условия:

1.1. Първоначална тръжна месечна наемна цена на имота, е в размер на 11,06 лв. (единадесет лева и шест стотинки), без включен ДДС.

Върху месечната наемна цена ще се начислява ДДС.

1.2. Предназначение – за бръснарски услуги.

1.3.  Срок за отдаване под наем – до предприемане на действия по реализиране на общински мероприятия в  ПИ с идентификатор 31111.33.165 по КК на гр. Златоград, целият с площ 6 338 кв. м. (шест хиляди триста тридесет и осем квадратни метра), за който имот се отрежда УПИ V-33.165 – за плувен комплекс, кв. 86 по ПУП на гр. Златоград или в триетажна сграда с идентификатор 31111.33.165.1 със ЗП 154 кв. м. (сто петдесет и четири квадратни метра)- спортна сграда, база (сграда “Плувен басейн”,  ул. „Ерма“, гр. Златоград), но не повече  от 10 години от сключване на договора за наем.
1.4. Наемателят е длъжен да заплаща такса „Битови отпадъци“ и застрахователната премия, пропорционално на наетата площ.

1.5. Основните и текущи ремонти на отдадения под наем имот, във връзка с  използването му  по предназначение, са за сметка на наемателя.
2. Място на провеждане на търга с явно наддаване – заседателната зала, разположена на втори етаж в сградата на Общинска администрация Златоград, ул. “С***** С*******”№ *. 

3. Депозит за участие в търга е в размер на 23,00 лв. (двадесет  и три лева).

Място и срок за внасяне на депозита - касата на Центъра за административно обслужване, находящ се на партерен етаж в сградата на Общинска администрация Златоград, ул. “С****** С*******”   № * до 17.30 ч. на работния ден, предхождащ деня на провеждане на търга.
4. Стъпка за наддаване – 10% към първоначалната тръжна месечна наемна цена.
5. Оглед на имота – предмет на търга, може да се извършва всеки  работен ден от 10,00 ч. до 17,30 ч. на деня, предхождащ деня на провеждане на публично оповестен търг с явно наддаване, след закупена тръжна документация и по предварителна заявка в дирекция АПО, ОС и З в Общинска администрация Златоград.

6. Задължителни документи за участие в търга:

1) Заявление от кандидата за участие в търга.

2) Документ за внесен депозит – оригинал/копие.

3) Документ за закупена тръжна документация – оригинал/копие.

4) Копие от документ за самоличност.

5) Пълномощно с нотариална заверка на подписа, когато се участва чрез пълномощник.
6) Декларация за запазване на предназначението на обекта – по образец.

7) Декларация по чл. 11, ал. 2 от Закона за общинската собственост - по образец.

8) Декларация за извършен оглед на обекта - по образец.

9) Декларация за запознаване с тръжна документация - по образец.

7. Участието в търг с явно наддаване е достъпно и равнопоставено за всички физически и юридически лица. 

Не се допускат до участие в търг с явно наддаване физически и юридически лица, които:

- Не са представили някои от задължителните документи за участие в процедурата или те са нередовни;

- Не са закупили тръжна документация в предвидения срок;

- Не са внесли в предвидения срок и на място, посочено в т. 3 от настоящото решение,  определения депозит;

- Не отговарят на други условия, предвидени в нормативния акт, заповедта на Кмета на Община Златоград за откриване на процедура публично оповестен търг с явно наддаване и тръжна документация към нея.

8. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен търг с явно наддаване, която да съдържа: предмет на търга; първоначална тръжна цена; условия; място и часа на провеждане на търга; размер на депозита и други тръжни условия, съгласно настоящото решение, по реда на Глава седма от Наредба № 2 на ОбС - Златоград за реда за придобиване, управление и разпореждане с общинско имущество.
Приложения: копие на акт № ****/**.**.2015 г. за публична общинска собственост.
МИРОСЛАВ ЯНЧЕВ
Кмет на Община Златоград

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

